કોંગ્રેસના વરિષ્ઠ નેતા અને સાંસદ વીરપ્પા મોઇલીના વડપણ હેઠળની સમિતિનો આ રિપોર્ટ તાજેતરમાં જ સંસદમાં રજૂ કરવામાં આવ્યો છે. સમિતિનું કહેવું છે કે ડીટીસી અને કરવેરા સુધારા પંચના અહેવાલમાં આપવામાં આવેલા સુધારા પર વિચારણા કરીને તેનો અમલ કરવામાં નહીં આવે તો જીએસટીસીથી થનારા લાભો બિનઅસરકારક પુરવાર થશે. ડીટીસીની સમીક્ષા પણ થઇ ચૂકી છે અને એટલા માટે સરકાર તેનો તત્કાલ અમલ કરી શકે છે. સરકાર જો આ રીતે વારંવાર ઇન્કમટેકસ કાયદામાં સુધારા કરતી રહેશે તો ટેકસ સુધારાનો હેતુ અધૂરો રહી જશે. ડાયરેકટ ટેકસ કોડ એટલે કે ડીટીસીનો વિચાર યુપીએ સરકારના કાર્યકાળ દરમિયાન વહેતો થયો હતો, પરંતુ એનડીએ સરકાર સત્તા પર આવ્યા બાદ આ પ્રસ્તાવ કોલ્ડ સ્ટોરેજમાં મુકાઇ ગયો હતો.